છેલ્લા એક અઠવાડિયાથી શહેરના પૂર્વ વિસ્તારમાં હત્યાનો સિલસિલો અટકવાનું નામ નથી લઇ રહ્યો ત્યારે વધુ એક હત્યાની ઘટના પૂર્વ વિસ્તારમાં બનતાં ચકચાર મચી ગઇ છે. વટવા નારોલ વિસ્તારમાં સ્ટોનમેન કિલરે અજાણ્યા યુવકનું પથ્થર વડે મોઢું છૂંદીને હત્યા કરવાના કિસ્સાને હજુ ૨૪ કલાક પૂરા થયા નથી ત્યારે મોડી રાતે વટવા વિસ્તારમાં આવેલ એક સોસાયટીમાં બનેવીએ સાળા પર પોઇન્ટ રેન્જ બ્લેન્કથી ફાયરિંગ કરીને મોતને ઘાટ ઉતારતાં સમગ્ર વિસ્તારમાં અરેરાટી વ્યાપી ગઇ છે.